תנאי ‎ ושמו: ‎ "בלי ‎ תנאים ‎ מוקדמים"‎ 

בריחה ‎ מההסכמה ‎ הבינלאומית ‎ לגבי ‎ פתרון ‎ הסכסוך ‎ תוביל ‎ למלחמה ‎ הבאה.‎ 


לעולם, ‎ לרובו ‎ לפחות, ‎ נמאס ‎ מהסכסוך ‎ הישראלי-פלסטיני‎ 
ומהסרבנות ‎ הישראלית ‎ להגיע ‎ להסדר ‎ שלום, ‎ המבוסס ‎ על‎ 
העקרון ‎ של ‎ שתי ‎ מדינות, ‎ ישראל ‎ ופלסטין, ‎ שתי ‎ בירות‎ 
בירושלים ‎ ופתרון ‎ בעיית ‎ הפליטים ‎ בהתאם ‎ להחלטות ‎ האו״ם.‎ 
התחושה ‎ הזאת ‎ התחזקה ‎ נוכח ‎ הדחייה ‎ הגסה ‎ והשחצנית‎ 
שדחה ‎ הממסד ‎ הישראלי ‎ את ‎ הדו״ח ‎ של ‎ ועדת ‎ גולדסטון‎ 
בדבר ‎ פשעי ‎ מלחמה ‎ שביצע ‎ הצבא ‎ הישראלי ‎ במלחמת ‎ עזה.‎ 
ואז ‎ הגיעה ‎ ההתנגדות ‎ של ‎ נתניהו ‎ וממשלתו ‎ להקפאת‎ 
ההתנחלויות ‎ (עליה ‎ הוסכם ‎ ב״מפת ‎ הדרכים"), ‎ והבהירה, ‎ כי‎ 
הימין ‎ שבשלטון ‎ נחוש ‎ בהחלטתו ‎ להעדיף ‎ כיבוש, ‎ סיפוח‎ 
והתנחלויות ‎ ב״א״י ‎ השלימה" ‎ על ‎ פני ‎ משא־ומתן ‎ לשלום.‎ 

הדימוי ‎ של ‎ סרבן ‎ שלום ‎ אינו ‎ מפריע ‎ לנתניהו ‎ אישית, ‎ אך‎ 
הוא ‎ גובה ‎ מחיר ‎ בזירה ‎ הבינלאומית, ‎ עם ‎ השלכות ‎ על ‎ עסקיהם‎ 
של ‎ התאגידים ‎ הישראליים ‎ הפועלים ‎ בעולם. ‎ דימוי ‎ זה ‎ גם‎ 
מפריע ‎ לממשל ‎ אובאמה, ‎ בעל ‎ הברית ‎ הנאמן ‎ של ‎ ממשלת‎ 
הימין ‎ הישראלית, ‎ אשר ‎ משיקולים ‎ של ‎ הגמוניה ‎ אסטרטגית,‎ 
חותר ‎ לשפר ‎ את ‎ מעמדו ‎ בעולם ‎ הערבי ‎ והמוסלמי.‎ 

כדי ‎ להיחלץ ‎ מהמצב ‎ הלא-נוח ‎ הזה, ‎ המציאו ‎ דוברי‎ 
הממשלה, ‎ לרבות ‎ הנשיא ‎ שמעון ‎ פרס, ‎ ספין ‎ פוליטי ‎ ושמו‎ 
"בלי ‎ תנאים ‎ מוקדמים". ‎ על ‎ המנטרה ‎ הזאת ‎ חזר ‎ נתניהו ‎ שוב‎ 
ושוב ‎ בביקורו ‎ האחרון ‎ בארה״ב, ‎ ואותה ‎ השמיע ‎ כמו ‎ תקליט‎ 
שחוק ‎ גם ‎ הנשיא ‎ פרס ‎ בביקורו ‎ הממלכתי ‎ בדרום ‎ אמריקה.‎ 

אלא ‎ שהדרישה ‎ הישראלית ‎ למו״מ ‎ "בלי ‎ תנאים ‎ מוקדמים"‎ 
עם ‎ הרשות ‎ הפלסטינית ‎ ועם ‎ סוריה ‎ היא ‎ כשלעצמה ‎ תנאי‎ 
מוקדם ‎ מובהק ‎ והרסני. ‎ קבלת ‎ העקרון ‎ של ‎ "בלי ‎ תנאים‎ 
מוקדמים״ ‎ פירושה ‎ -  מחיקה ‎ של ‎ כל ‎ ההסכמים, ‎ ההבנות,‎ 
ההסכמות ‎ והמסמכים, ‎ שהושגו ‎ מאז ‎ תחילת ‎ שנות ‎ ה־90;‎ 
פירושה, ‎ ששום ‎ צד ‎ אינו ‎ מחויב ‎ לדבר ‎ -  לא ‎ להחלטות ‎ האו״ם‎ 
הנוגעות ‎ בסכסוך, ‎ וגם ‎ לא ‎ לעצם ‎ ההכרה ‎ בקיומם ‎ של ‎ שני‎ 
עמים, ‎ שיש ‎ להם ‎ הזכות ‎ למדינה ‎ ריבונית ‎ ולעצמאות ‎ לאומית.‎ 
לכן, ‎ אם ‎ הצד ‎ הפלסטיני ‎ או ‎ הצד ‎ הסורי ‎ יקבלו ‎ את ‎ התנאי ‎ הזה,‎ 
הם ‎ בעצם ‎ דנים ‎ את ‎ עצמם ‎ לעוד ‎ מפגשים ‎ עקרים, ‎ שכל‎ 
תכליתם ‎ -  עצם ‎ קיומם. ‎ והחמור ‎ מכל ‎ -  קבלת ‎ התנאי ‎ המוקדם‎ 
של ‎ "בלי ‎ תנאים ‎ מוקדמים" ‎ תיתן ‎ בעצם ‎ הסכמה ‎ פלסטינית‎ 
להמשך ‎ הסיפוח ‎ הזוחל ‎ של ‎ הקרקעות ‎ בגדה ‎ באמצעות‎ 


הבנייה ‎ בהתנחלויות, ‎ מערכת ‎ הכבישים ‎ "ליהודים ‎ בלבד",‎ 
חומת ‎ ההפרדה, ‎ והמשך ‎ הניתוק ‎ בין ‎ הגדה ‎ לבין ‎ רצועת ‎ עזה.‎ 

הקריאה ‎ הדמגוגית ‎ של ‎ הממסד ‎ הישראלי ‎ למו״מ ‎ "בלי‎ 
תנאים ‎ מוקדמים" ‎ מצטרפת ‎ לניסיון ‎ של ‎ ממשלת ‎ נתניהו-ברק-‎ 
ליברמן ‎ להציג ‎ מצג ‎ שווא, ‎ לפיו, ‎ בכלל ‎ לא ‎ צריך ‎ מו״מ, ‎ כדי‎ 
למנוע ‎ עימותי ‎ דמים. ‎ הממסד ‎ הישראלי ‎ מנופף ‎ בשקט‎ 
הביטחוני ‎ היחסי, ‎ השורר ‎ בשנה ‎ הנוכחית, ‎ כדי ‎ לשכנע ‎ את‎ 
הציבור, ‎ כי ‎ אפשר ‎ להסתדר ‎ גם ‎ בלי ‎ משא-ומתן ‎ וכלל ‎ לא ‎ בוער‎ 
לישראל ‎ לחדשו.‎ 

וכך ‎ חוזרים ‎ ומשווקים ‎ לנו ‎ את ‎ האשליה ‎ של ‎ שקט ‎ ושלווה,‎ 
שכה ‎ היה ‎ נוח ‎ לרבים ‎ בציבור ‎ הישראלי ‎ להתרפק ‎ עליה ‎ בשנים‎ 
שלאחר ‎ מלחמת ‎ יוני ‎ 1967, ‎ ואשר ‎ הסתיימה ‎ באסון, ‎ שהמיטה‎ 
ה״הפתעה״ ‎ של ‎ מלחמת ‎ אוקטובר ‎ 1973.‎ 

נוכח ‎ התרגילים ‎ של ‎ ממשלת ‎ הימין ‎ בראשות ‎ נתניהו,‎ 
מוטלת ‎ על ‎ מחנה ‎ השלום ‎ הישראלי ‎ החובה ‎ לחשוף ‎ אותם‎ 
כמעשה ‎ הונאה ‎ וכצעד ‎ פוליטי ‎ של ‎ סגירת ‎ אופציית ‎ השלום,‎ 
אשר ‎ יוביל ‎ אותנו ‎ למלחמה ‎ הבאה. ‎ ואילו ‎ המלחמה ‎ הבאה‎ 
תתנהל, ‎ קרוב ‎ לוודאי, ‎ בכלי ‎ נשק ‎ הרסניים ‎ עוד ‎ יותר ‎ מאשר‎ 
המלחמות ‎ הקודמות. ‎ זה ‎ תפקידנו, ‎ תפקיד ‎ שוחרי ‎ השלום‎ 
היהודים ‎ והערבים, ‎ לפעול ‎ לבידודה ‎ של ‎ מדיניות ‎ ההתנחלויות‎ 
והתכתיב ‎ הכוחני, ‎ שמנהלת ‎ ממשלת ‎ נתניהו, ‎ הן ‎ בציבור‎ 
הישראלי ‎ והן ‎ בזירה ‎ הבינלאומית.‎ 

תמר ‎ גו־דינסקי‎ 

חייכי□ ‎ של ‎ חד״ש ‎ הפגינו ‎ בבלעין‎ 

מאות ‎ הפגינו ‎ ב- 13.1 1  סמוך ‎ לכפר ‎ הפלסטיני ‎ בלעין, ‎ ובהם‎ 
שלושה ‎ חברי ‎ כנסת ‎ מסיעת ‎ חד״ש: ‎ מוחמר ‎ ברכה, ‎ עפו‎ 
אגבריה ‎ ודב ‎ חנין.‎ 

נוסף ‎ למחאה ‎ השבועית ‎ נגד ‎ בניית ‎ הגדר ‎ המנשלת, ‎ ביקשו‎ 
המפגינים, ‎ וביניהם ‎ -  עשרות ‎ פעילים ‎ של ‎ חד״ש ‎ מרחבי‎ 
הארץ, ‎ להביע ‎ הזדהות ‎ עם ‎ ח״כ ‎ מוחמר ‎ ברכה. ‎ היועץ‎ 
המשפטי ‎ לממשלה ‎ החליט ‎ לאחרונה ‎ להגיש ‎ כתב ‎ אישום ‎ נגד‎ 
ברכה ‎ בגין ‎ ״תקיפת ‎ שוטרים״, ‎ בין ‎ היתר ‎ -  בגין ‎ הפגנה‎ 
שנערכה ‎ בבלעין ‎ ב-2005, ‎ שבמהלכה ‎ הותקף ‎ ברכה ‎ בידי‎ 
כוחות ‎ הכיבוש.‎ 


חברה‎ /2‎ 


בחוצה ‎ תוכנית ‎ כוללת ‎ להתמודדות‎ 
חברתית ‎ עם ‎ מכת ‎ תאונות ‎ הדרכים‎ 

תאונות ‎ דרכים ‎ נגרמות ‎ בשל ‎ תשתיות ‎ לקויות, ‎ הקיימות‎ 
בעיקר ‎ באזורים ‎ של ‎ ישובים ‎ ערביים, ‎ אך ‎ גם ‎ בגלל ‎ סיבות‎ 
חברתיות ‎ -  הדגיש ‎ ח״ב ‎ מוחמד ‎ ברכה ‎ (חד״ש) ‎ בנאום‎ 
בכנסת ‎ לרגל ‎ היום ‎ הלאומי ‎ לבטיחות ‎ בדרכים‎ (10.11).‎ 

ברכה ‎ התעכב ‎ על ‎ בעיית ‎ העייפות, ‎ הנובעת ‎ מעומס ‎ העבודה‎ 
וממרחקי ‎ הנסיעה ‎ בין ‎ מקום ‎ העבודה ‎ לבית. ‎ אנשים ‎ העובדים‎ 
בעבודה ‎ פיסית ‎ קשה, ‎ פחות ‎ מרוכזים ‎ בכביש, ‎ ויש ‎ להניח‎ 
שהרכב ‎ שלהם ‎ מיושן. ‎ בהקשר ‎ זה ‎ ציין ‎ ברכה, ‎ כי ‎ בעוד‎ 
שבקרב ‎ האזרחים ‎ היהודים ‎ נהוג ‎ להעתיק ‎ מקום ‎ מגורים, ‎ כדי‎ 
לגור ‎ קרוב ‎ למקום ‎ העבודה, ‎ בקרב ‎ האזרחים ‎ הערבים ‎ אין ‎ נוהג‎ 
כזה. ‎ לכן ‎ מי ‎ שגר ‎ בגליל ‎ ועובד ‎ בבאר-שבע, ‎ למשל, ‎ חווה‎ 
נסיעות ‎ מתישות ‎ לעבודה ‎ וממנה.‎ 
חד״ש ‎ מתנגדת ‎ להעלאת ‎ הביטוח ‎ הדו-גלגלי‎ 

חברי ‎ הכנסת ‎ של ‎ סיעת ‎ חד״ש ‎ -  מוחמד ‎ ברכה, ‎ דב ‎ חנין,‎ 
ועפו ‎ אגבריה, ‎ מתנגדים ‎ להעלאת ‎ תעריפי ‎ הביטוח ‎ לרכב ‎ דו-‎ 
גלגלי. ‎ הח״כים ‎ של ‎ חד״ש ‎ תומכים ‎ בדרישה ‎ של ‎ מטה ‎ המאבק‎ 
מהאוצר ‎ לדאוג ‎ לאזרחים ‎ הרוכבים ‎ על ‎ אופנועים ‎ ולא ‎ לחברות‎ 
הביטוח, ‎ אשר ‎ משנת ‎ 2001  הרוויחו ‎ מעל ‎ 6  מיליארד ‎ שקל ‎ רק‎ 
מתיק ‎ ביטוח ‎ החובה, ‎ המוטל ‎ על ‎ הנוהגים ‎ באופנועים. ‎ העלאת‎ 
התעריפים ‎ תקטין ‎ את ‎ השימוש ‎ ברכב ‎ דו-גלגלי ‎ ותחריף ‎ את‎ 
הגודש ‎ בכבישים.‎ 
מצוקת ‎ החקלאים‎ 

בדיון ‎ על ‎ מצוקת ‎ החקלאים ‎ (11.11) ‎ אמרח״ב ‎ דב ‎ חנין, ‎ כי‎ 
למצוקה ‎ זו ‎ יש ‎ פתרון: ‎ העסקה ‎ של ‎ ישראלים, ‎ המוכנים‎ 
לעבודה ‎ בחקלאות ‎ תמורת ‎ תמריצים, ‎ ושל ‎ מהגרי ‎ העבודה‎ 
שכבר ‎ נמצאים ‎ בארץ. ‎ חנין ‎ קרא ‎ לעצור ‎ את ‎ מדיניות ‎ ׳הדלת‎ 
המסתובבת׳, ‎ שבה ‎ מצד ‎ אחד ‎ ממשיכים ‎ להביא ‎ לישראל‎ 
עובדים ‎ לחקלאות ‎ ולסיעוד, ‎ ומצד ‎ שני ‎ מגרשים ‎ עובדים,‎ 
שכבר ‎ נמצאים ‎ בארץ.‎ 
פינוי ‎ התנחלויות‎ 

בדיון ‎ על ‎ פינוי ‎ ההתנחלויות ‎ המכונות ‎ ״מאחזים״‎ (10.11),‎ 
התפלמס ‎ ח״ב ‎ מוחמד ‎ ברכה ‎ עם ‎ ח״כים ‎ מהימין, ‎ שטענו,‎ 
שההתנחלויות ‎ אינן ‎ מכשול ‎ לשלום. ‎ ברכה ‎ ציין, ‎ כי ‎ המדינה‎ 
הפלסטינית, ‎ שעל ‎ הקמתה ‎ מסכימה ‎ אפילו ‎ הממשלה, ‎ תקום‎ 
בשטחים ‎ שנכבשו ‎ בידי ‎ ישראל ‎ ב־1967, ‎ ולכן ‎ ההתנחלויות‎ 
שהוקמו ‎ בשטחים ‎ הכבושים ‎ הן ‎ מכשול ‎ ממשי ‎ לשלום. ‎ פירוק‎ 
כל ‎ ההתנחלויות, ‎ סיכם ‎ ברכה, ‎ הוא ‎ תנאי ‎ להסדר ‎ שלום, ‎ וללא‎ 
פירוקן ‎ תימשך ‎ שפיכות ‎ הדמים.‎ 
מים ‎ אינם ‎ מותרות‎ 

בדיון ‎ על ‎ ייקור ‎ תעריפי ‎ המים ‎ (10.11), ‎ הדגיש ‎ ח״כ ‎ ברכה,‎ 

כי ‎ מים ‎ אינם ‎ מותרות, ‎ כשם ‎ שחינוך ‎ אינו ‎ מותרות, ‎ ולכן ‎ המים‎ 
חייבים ‎ להישאר ‎ באחריות ‎ המדינה ‎ ולהיות ‎ שירות ‎ ציבורי.‎ 
הוא ‎ קרה ‎ לממשלה ‎ לקצץ ‎ בתקציבים ‎ להתנחלויות ‎ ולהעביר‎ 
את ‎ הסכומים ‎ שייחסכו ‎ למימון ‎ הספקת ‎ המים ‎ לאזרחים. ‎ מיסוי‎ 
מים ‎ הוא ‎ צעד ‎ אנטי-חברתי ‎ מובהק, ‎ הפוגע ‎ בעיקר ‎ במעוטי‎ 
הכנסה.‎ 

העלאת ‎ תעריפי ‎ המים ‎ פירושה, ‎ שכל ‎ אזרח ‎ ישתה ‎ וידאג‎ 
להיגיינה ‎ שלו ‎ לפי ‎ הכנסתו ‎ ולא ‎ לפי ‎ צרכיו. ‎ וכך ‎ יהיה ‎ מי‎ 
שיחסוך ‎ במקלחת ‎ ומי ‎ שימשיך ‎ למלא ‎ את ‎ בריכת ‎ השחייה‎ 
הפרטית ‎ שלו.‎ 

(ר׳ ‎ מאמר ‎ בנושא ‎ ייקור ‎ תעריפי ‎ המים ‎ בעמוד ‎ 3.)‎ 


ישראל ‎ ומשבר ‎ האקלים‎ 

"משבר ‎ האקלים ‎ מסכן ‎ את ‎ עתיד ‎ החיים, ‎ כפי ‎ שאנחנו‎ 
מכירים ‎ אותם, ‎ על ‎ פני ‎ האדמה״ ‎ -  הדגיש ‎ ח״כ ‎ דב ‎ חנין ‎ בדיון‎ 
בכנסת ‎ (10.11). ‎ משבר ‎ זה ‎ נגרם ‎ רובו ‎ ככולו ‎ בגלל ‎ אותם ‎ גזי‎ 
חממה, ‎ שאנחנו ‎ מייצרים ‎ והופכים ‎ את ‎ האטמוספרה ‎ לחממה‎ 
ענקית, ‎ הפוגעת ‎ קשות ‎ במערכות ‎ חקלאיות ‎ וכלכליות.‎ 

חנין ‎ ציין, ‎ כי ‎ הנשיא ‎ אובאמה ‎ הצטרף ‎ למאמץ, ‎ וממשלו‎ 
הכריז, ‎ כי ‎ לעומת ‎ שנת ‎ המוצא, ‎ 2005, ‎ על ‎ המדינות‎ 
המפותחות ‎ לקחת ‎ על ‎ עצמן ‎ מחויבות ‎ להפחית ‎ עד ‎ שנת ‎ 2050 
80%  מפליטת ‎ גזי ‎ החממה. ‎ לעומת ‎ זאת, ‎ ממשלת ‎ נתניהו‎ 
אימצה ‎ דו״ח, ‎ לפיו ‎ ישראל ‎ תגדיל ‎ את ‎ פליטת ‎ גזי ‎ החממה ‎ ב-‎ 
34%  באותו ‎ פרק ‎ זמן.‎ 

עמדה ‎ זו, ‎ התריע ‎ חנין, ‎ תציב ‎ את ‎ ישראל ‎ במקום ‎ בלתי־‎ 
אפשרי ‎ בוועידת ‎ קופנהגן ‎ לנושא ‎ האקלים. ‎ הוא ‎ קרא ‎ לממשלה‎ 
להיות ‎ חלק ‎ אמיתי ‎ מהמאמץ ‎ הבינלאומי ‎ להתמודדות ‎ עם‎ 
משבר ‎ האקלים ‎ ולהפחתת ‎ פליטות ‎ של ‎ גזי ‎ חממה.‎ 

סקר ‎ "הארץ":‎ 

העבודה ‎ נעלמת,‎ 

חד״ש ‎ עולה ‎ ל־5 ‎ מנדטים‎ 

סקר ‎ דעת ‎ קהל, ‎ שנערך ‎ בשבוע ‎ שעבר ‎ ופורסם ‎ ב״הארץ״‎ ( 
13.11) ‎ מלמד, ‎ כי ‎ גוש ‎ הימין ‎ (ליכוד, ‎ ישראל ‎ ביתנו, ‎ ש״ס,‎ 
האיחוד ‎ הלאומי) ‎ מתחזק ‎ מעט. ‎ לעומת ‎ זאת, ‎ אם ‎ היו ‎ נערכות‎ 
בחירות ‎ היום, ‎ הייצוג ‎ של ‎ מפלגת ‎ העבודה ‎ היה ‎ יורד ‎ ל־6‎ 
מנדטים ‎ בלבד, ‎ ומרצ ‎ הייה ‎ נשארת ‎ עם ‎ שלושה ‎ מנדטים. ‎ לפי‎ 
הסקר, ‎ סיעת ‎ רע״מ-תע״ל ‎ הייתה ‎ יורדת ‎ ל־3 ‎ מנדטים ‎ ובל״ד ‎ - 
לשני ‎ מנדטים.‎ 

אשר ‎ לחד״ש, ‎ הסקר ‎ הנוכחי ‎ חוזה ‎ לה ‎ ייצוג ‎ של ‎ חמישה‎ 
מנדטים ‎ לעומת ‎ ארבעה, ‎ שישנם ‎ כיום ‎ בסיעת ‎ חד״ש.‎ 

לפי ‎ הסקר, ‎ רוב ‎ מצביעי ‎ הליכוד ‎ היו ‎ רוצים ‎ שאהוד ‎ ברק‎ 
יחבור ‎ לליכוד, ‎ ואילו ‎ רוב ‎ בוחרי ‎ העבודה ‎ מתנגדים ‎ לכך.‎ 


שופט: ‎ המדינה ‎ מפלה ‎ נערים ‎ ערבים‎ 

רשויות ‎ אכיפת ‎ החוק ‎ מפלות ‎ בין ‎ נערים ‎ יהודים ‎ לערבים‎ 
בכל ‎ הקשור ‎ לעבריינות ‎ אידיאולוגית ‎ -  קבע ‎ שופט ‎ בית‎ 
משפט ‎ לנוער ‎ בנצרת, ‎ יובל ‎ שדמי, ‎ בגזר ‎ דין ‎ שנתן ‎ ב- 1 1.1 1 . 
גזר ‎ הדין ‎ התייחס ‎ לנער ‎ ערבי ‎ בן ‎ 17, ‎ שהודה ‎ בהסדר ‎ טיעון, ‎ כי‎ 
יידה ‎ אבנים ‎ בניידת ‎ משטרה ‎ במחאה ‎ על ‎ המלחמה ‎ בעזה.‎ 

הפרקליטות ‎ ביקשה ‎ לגזור ‎ על ‎ הנער ‎ עונש ‎ מאסר ‎ בפועל.‎ 
סנגורו ‎ של ‎ הנער ‎ טען, ‎ שיש ‎ להימנע ‎ מהרשעתו ‎ ומעונש‎ 
מאסר, ‎ כיוון ‎ שהמדינה ‎ נוקטת ‎ מדיניות ‎ של ‎ "אכיפה ‎ בררנית"‎ 
ומבדילה ‎ בין ‎ נערים ‎ יהודים ‎ לערבים, ‎ המואשמים ‎ בעבירות‎ 
"אידיאולוגיות" ‎ של ‎ תקיפת ‎ אנשי ‎ כוחות ‎ הביטחון.‎ 

השופט ‎ שדמי ‎ קיבל ‎ את ‎ טענת ‎ ההגנה ‎ וקבע ‎ בפסק ‎ הדין, ‎ כי‎ 
המדינה ‎ פועלת ‎ בשני ‎ מסלולי ‎ אכיפה ‎ שונים ‎ מהותית: ‎ שעה‎ 
שמרבית ‎ ההליכים ‎ הפליליים, ‎ שננקטו ‎ כנגד ‎ נערים ‎ שתקפו ‎ את‎ 
אנשי ‎ כוחות ‎ הביטחון ‎ במהלך ‎ ההתנתקות, ‎ או ‎ בעת ‎ פינוי‎ 
עמונה, ‎ וכן ‎ בהפגנות ‎ של ‎ העדה ‎ החרדית, ‎ לא ‎ הסתיימו ‎ במתן‎ 
גזר ‎ דין, ‎ הפרקליטות ‎ "מבקשת ‎ ככלל ‎ מאסר ‎ בפועל ‎ לקטינים‎ 
ערבים, ‎ בעבירות ‎ אידיאולוגיות ‎ של ‎ תקיפת ‎ אנשי ‎ כוחות‎ 
הביטחון, ‎ ובמסלול ‎ זה ‎ הקטינים ‎ ברובם ‎ מורשעים ‎ ונדונים‎ 
למאסר ‎ בפועל". ‎ השופט ‎ שדמי ‎ הוסיף: ‎ "סבורני, ‎ כי ‎ אין‎ 
להשלים ‎ עוד ‎ עם ‎ המשך ‎ קיומה ‎ של ‎ אפליה ‎ מגזרית ‎ שכזו".‎ 

בשל ‎ האפליה, ‎ החליט ‎ השופט ‎ שדמי ‎ לא ‎ להטיל ‎ על ‎ הנער‎ 
עונש ‎ מאסר, ‎ וגזר ‎ עליו ‎ 200  שעות ‎ עבודה ‎ למען ‎ הזולת.‎ 


\כלבלה ‎ חברה/3‎ 


מאחורי ‎ "קור ‎ המים ‎ עומדת ‎ ההפרטה‎ 


מאת ‎ אפרים ‎ דויד■‎ 

בסיכום, ‎ שהושג ‎ בשבוע ‎ שעבר ‎ בין ‎ משרדי ‎ התשתיות,‎ 
האוצר, ‎ ראש ‎ הממשלה ‎ ורשות ‎ המים, ‎ הוחלט ‎ להקפיא ‎ את‎ 
״היטל ‎ הבצורת״ ‎ בין ‎ ינואר ‎ 2010  ל־15 ‎ באפריל ‎ 2010. ‎ עם‎ 
זאת, ‎ תחל ‎ בינואר ‎ העלאה ‎ מדורגת ‎ של ‎ תעריפי ‎ המים‎ :  העלאה‎ 
ראשונה, ‎ בשיעור ‎ של ‎ 25  אחוזים, ‎ בינואר ‎ 2010; ‎ העלאה‎ 
שנייה, ‎ בשיעור ‎ של ‎ 12.8  אחוזים, ‎ ביולי ‎ 2010; ‎ והעלאה‎ 
נוספת, ‎ בשיעור ‎ של ‎ 2  אחוזים, ‎ בינואר ‎ 2011. ‎ בסך ‎ הכל, ‎ יעלו‎ 
תעריפי ‎ המים ‎ בשיעור ‎ כולל ‎ של ‎ 40  אחוזים.‎ 

סיכומים ‎ אלה ‎ יכללו ‎ בהצעת ‎ חוק, ‎ שתאושר ‎ השבוע‎ 
בממשלה ‎ ותעבור ‎ לכנסת ‎ להליך ‎ חקיקה ‎ מהיר. ‎ בסיומו,‎ 
תחליף ‎ הצעת ‎ החוק ‎ הזאת ‎ את ‎ חוק ‎ היטל ‎ הבצורת ‎ (הצריכה‎ 
העודפת), ‎ שאושר ‎ בכנסת ‎ במסגרת ‎ "חוק ‎ ההסדרים".‎ 

איציק ‎ פרי, ‎ יו״ר ‎ ארגון ‎ העובדים ‎ הסוציאליים, ‎ הזהיר‎ 
בסוף ‎ השבוע, ‎ שייקור ‎ התעריפים ‎ עלול ‎ לגרום ‎ לבעיות ‎ היגיינה‎ 
בקרב ‎ רבים ‎ מתושבי ‎ הפריפריה ‎ ויגרום ‎ להחמרת ‎ ממדי ‎ העוני.‎ 
לדברי ‎ פרי, ‎ ללשכות ‎ הרווחה ‎ אין ‎ כלים ‎ להתמודד ‎ עם ‎ בעיה‎ 
כזאת. ‎ מאיר ‎ כהן, ‎ ראש ‎ עיריית ‎ דימונה, ‎ וכלל ‎ מרכז ‎ השלטון‎ 
המקומי, ‎ מתכוונים ‎ לצאת ‎ למאבק. ‎ כהן ‎ אמר: ‎ "לייקר ‎ את‎ 
המים ‎ זו ‎ אחת ‎ ההחלטות ‎ המטורפות ‎ של ‎ הממשלה. ‎ העלאת‎ 
התעריפים ‎ זאת ‎ שלילת ‎ הזכות ‎ הבסיסית ‎ של ‎ בני ‎ אדם ‎ למים...‎ 
כשאני ‎ שומע ‎ מקשישים, ‎ שהם ‎ ייקחו ‎ כסף ‎ מהתרופות ‎ כדי‎ 
לשלם ‎ עבור ‎ מים, ‎ זה ‎ פשוט ‎ כואב".‎ 
מים ‎ כסחורה... ‎ חמה‎ 

לכאורה, ‎ ההסבר ‎ לייקור ‎ המים ‎ הוא ‎ פשוט: ‎ חסר ‎ מים‎ 
בישראל. ‎ זה ‎ היה ‎ התירוץ ‎ להטלת ‎ "היטל ‎ הבצורת", ‎ שאמור‎ 
היה ‎ להכניס ‎ לקופת ‎ האוצר ‎ למעלה ‎ ממיליארד ‎ שקל. ‎ מחסור‎ 
במים ‎ הוא ‎ גם ‎ התירוץ ‎ להצדקת ‎ הייקור ‎ החריף ‎ של ‎ 40  אחוזים‎ 
בתעריפי ‎ המים ‎ תוך ‎ שנה ‎ אחת. ‎ אך ‎ הבעיה ‎ איננה ‎ "המחסור‎ 
במים" ‎ או ‎ "הבצורת".‎ 

מאחורי ‎ ייקור ‎ המים ‎ עומדת ‎ סוגיה ‎ עקרונית ‎ יותר: ‎ הפיכת‎ 
המים ‎ מזכות ‎ בסיסית, ‎ המגיעה ‎ לכל ‎ אזרח, ‎ לסחורה ‎ חמה‎ 
בשוק ‎ הקפיטליסטי. ‎ ״חוק ‎ תאגידי ‎ מים ‎ וביוב ‎ התשס״א ‎ - 
2001״, ‎ מחייב ‎ רשויות ‎ מקומיות ‎ להקים ‎ חברה ‎ ולהעביר ‎ אליה‎ 
את ‎ ניהול ‎ שירותי ‎ המים ‎ והביוב ‎ שלהן, ‎ וכן ‎ את ‎ הזכויות ‎ על‎ 
התשתיות ‎ והנכסים, ‎ המשמשים ‎ את ‎ הרשות ‎ לשירותים ‎ אלה.‎ 
מטרתו ‎ המוצהרת ‎ של ‎ תהליך ‎ זה ‎ היא ‎ ליצור ‎ משק ‎ מים ‎ עירוני‎ 
סגור, ‎ במסגרתו ‎ יועברו ‎ הרווחים ‎ מאגרות ‎ המים ‎ והביוב‎ 
להשקעות ‎ בפיתוח ‎ מערכות ‎ מים ‎ וביוב‎ 

אך ‎ אותו ‎ חוק ‎ מאפשר, ‎ בשלב ‎ השני, ‎ להעביר ‎ את ‎ החברה‎ 
העירונית ‎ לבעלות ‎ פרטית. ‎ ניסיונן ‎ של ‎ מדינות ‎ אחרות‎ 
בהפרטת ‎ שירותי ‎ מים ‎ וביוב ‎ מלמד, ‎ כי ‎ חלקים ‎ נכבדים‎ 
מאגרות ‎ המים, ‎ עד ‎ לשליש ‎ מהן ‎ במקרים ‎ מסוימים, ‎ מועברים‎ 
כרווחים ‎ לחברות ‎ הפרטיות. ‎ מרכיב ‎ רווח ‎ משמעותי ‎ זה ‎ מרוקן‎ 
מתוכן ‎ את ‎ המטרה ‎ המוצהרת ‎ של ‎ יצירת ‎ משק ‎ מים ‎ סגור.‎ 
מתברר, ‎ כי ‎ חלק ‎ מהותי ‎ מההכנסות ‎ מאגרות ‎ המים ‎ אינו‎ 
מושקע ‎ בתחזוקה ‎ ובפיתוח ‎ תשתיות ‎ של ‎ מים ‎ וביוב, ‎ אלא‎ 
מועבר ‎ כדיבידנדים ‎ לבעלי ‎ המניות ‎ בחברות ‎ המים.‎ 

כניסת ‎ המגזר ‎ הפרטי ‎ למשק ‎ המים ‎ הישראלי ‎ היא ‎ תופעה‎ 
חדשה. ‎ לפי ‎ המצב ‎ החוקי, ‎ המים ‎ הם ‎ קניין ‎ הציבור, ‎ מצויים‎ 
בשליטת ‎ המדינה ‎ ומיועדים ‎ לצרכי ‎ תושביה ‎ ולפיתוח ‎ הארץ.‎ 


העברת ‎ השליטה ‎ על ‎ ההפקה, ‎ ההובלה ‎ והניהול ‎ של ‎ משק‎ 
המים ‎ לידים ‎ פרטיות ‎ סותרת ‎ את ‎ האינטרס ‎ הציבורי, ‎ בהופכה‎ 
משאב ‎ בסיסי ‎ זה ‎ למוצר ‎ סחיר ‎ ככל ‎ מוצר ‎ אחר. ‎ מטבעם, ‎ המים‎ 
הם ‎ מרכיב ‎ הכרחי ‎ בחיי ‎ האדם ‎ ובטבע, ‎ ובהקשר ‎ הישראלי ‎ - 
הם ‎ גם ‎ משאב ‎ חוצה ‎ גבולות. ‎ לכן, ‎ מים ‎ אינם ‎ מוצר ‎ צריכה‎ 
כשאר ‎ המוצרים, ‎ אלא ‎ מוצר ‎ ציבורי. ‎ ככזה, ‎ האינטרס ‎ הציבורי‎ 
הרחב ‎ חייב ‎ לעמוד ‎ במרכז, ‎ וחתירה ‎ לרווח, ‎ האופיינית‎ 
לתהליכי ‎ ההפרטה, ‎ פוגעת ‎ באינטרס ‎ זה.‎ 

מתאיצר ‎ ועד ‎ נתניהו ‎ ושטייניץ‎ 

כך ‎ מתחולל ‎ מהפך ‎ במערכת ‎ המים ‎ של ‎ ישראל. ‎ בהסתתרה‎ 
מאחורי ‎ הטיעון ‎ בדבר ‎ ההתמעטות ‎ המהירה ‎ של ‎ מקורות‎ 
המים ‎ הטבעיים, ‎ מעבירה ‎ הממשלה ‎ את ‎ הטיפול ‎ בנושא ‎ המים‎ 
לידי ‎ בעלי ‎ ההון: ‎ אלה ‎ מקימים ‎ מערכות ‎ התפלה ‎ ומכונים‎ 
לטיהור ‎ שפכים, ‎ שיהפכו ‎ בתוך ‎ חמש ‎ שנים ‎ הספקים ‎ העיקריים‎ 
של ‎ מים ‎ לחקלאות ‎ ולשימוש ‎ ביתי.‎ 

גם ‎ במערכות ‎ הובלת ‎ המים ‎ ומכירתם ‎ לצרכנים ‎ חל ‎ שינוי‎ 
מהיר, ‎ לאחר ‎ שהן ‎ מופקדות ‎ בידי ‎ חברות ‎ מים ‎ עירוניות,‎ 
הפועלות ‎ ככל ‎ חברה ‎ מסחרית ‎ לפי ‎ שיקולי ‎ רווח ‎ והפסד,‎ 
עשרות ‎ רשויות ‎ מקומיות ‎ כבר ‎ הקימו ‎ חברות, ‎ המכונות‎ 
"תאגידי ‎ מים", ‎ והעבירו ‎ אליהן ‎ את ‎ תחזוקת ‎ מערכת ‎ ההובלה,‎ 
הניהול ‎ והגבייה ‎ מהצרכנים. ‎ משרד ‎ האוצר ‎ מציע ‎ סיוע ‎ כספי‎ 
נדיב ‎ לעיריות, ‎ המקימות ‎ חברות ‎ מים. ‎ עד ‎ כה ‎ השקיע ‎ האוצר‎ 
כ-1.5 ‎ מיליארד ‎ שקל ‎ בפרויקט ‎ התיאגוד ‎ הארצי. ‎ אך ‎ הקמת‎ 
החברות ‎ העירוניות ‎ אינה ‎ אלא ‎ שלב ‎ ראשון ‎ בדרך ‎ להפרטה.‎ 

״הפרטה ‎ היא ‎ לא ‎ מילה ‎ גסה ‎ בעיניי״ ‎ -  אמר ‎ לאחרונה‎ 
סמנכ״ל ‎ הכלכלה ‎ ברשות ‎ המים, ‎ גלעד ‎ פרננדס. ‎ ־  "אבל‎ 
לפני ‎ כן ‎ אנחנו ‎ מעוניינים ‎ במיזוגים ‎ בין ‎ תאגידי ‎ המים ‎ ל-4-5‎ 
חברות ‎ ארציות, ‎ שיפעלו ‎ ביעילות ‎ רבה ‎ יותר". ‎ ברשויות‎ 
המקומיות ‎ כבר ‎ מהמרים, ‎ איך ‎ ירוכזו ‎ חמש ‎ חברות ‎ המים‎ 
הגדולות ‎ אצל ‎ חמשת ‎ הטייקונים ‎ הגדולים ‎ במשק.‎ 

להפרטת ‎ שירותי ‎ מים ‎ וביוב ‎ מספר ‎ תקדימים ‎ ממדינות‎ 
אחרות. ‎ הפרטת ‎ משקי ‎ המים ‎ נולדה ‎ לראשונה ‎ באנגליה, ‎ שם‎ 
הנהיגה ‎ אותה ‎ ממשלתה ‎ הניאו-ליברלית ‎ של ‎ מרגרט ‎ תאצ׳ר,‎ 
שדחפה ‎ להפרטה ‎ של ‎ כלל ‎ השירותים ‎ הציבוריים. ‎ בשני‎ 
העשורים ‎ האחרונים ‎ גדל ‎ מספר ‎ המדינות ‎ שהפריטו ‎ את‎ 
מערכת ‎ המים, ‎ ועל ‎ הציבור ‎ ללמוד ‎ מניסיונן ‎ ולהיות ‎ מודע‎ 
להשלכות ‎ אפשריות ‎ של ‎ ההפרטה. ‎ בכל ‎ המדינות, ‎ שבהן‎ 
הופרטו ‎ ההפקה ‎ וההספקה ‎ של ‎ המים, ‎ היה ‎ מהלך ‎ זה ‎ נושא‎ 
לביקורת ‎ ציבורית ‎ נוקבת, ‎ שהתמקדה ‎ בעליית ‎ תעריפי ‎ המים,‎ 
בירידה ‎ באיכות ‎ השירות ‎ ובאי-עמידה ‎ בתקני ‎ סביבה ‎ ובריאות.‎ 
בצד ‎ אלה ‎ הושמעה ‎ ביקורת ‎ גם ‎ על ‎ רווחים ‎ מופרזים, ‎ שגורפות‎ 
חברות ‎ המים ‎ הפרטיות, ‎ על ‎ אי-עמידה ‎ בהתחייבויות‎ 
להשקעות ‎ בתשתית, ‎ ועל ‎ ניתוקי ‎ תושבים ‎ ממים ‎ בשל ‎ חוב.‎ 

העלאת ‎ תעריפי ‎ המים ‎ וייתר ‎ נושאי ‎ הביקורת ‎ האלה ‎ הם‎ 
פועל ‎ יוצא ‎ של ‎ החתירה ‎ להגדלת ‎ הרווח, ‎ האופיינית ‎ לסקטור‎ 
הפרטי. ‎ לכך ‎ יש ‎ להוסיף ‎ את ‎ החולשה ‎ של ‎ הרשות ‎ המפקחת‎ 
מול ‎ חברות ‎ המים. ‎ חשוב ‎ להזכיר, ‎ כי ‎ מדינות ‎ קפיטליסטיות‎ 
רבות, ‎ ובהן ‎ ארה״ב ‎ ושבדיה, ‎ השאירו ‎ את ‎ שירותי ‎ המים‎ 
בידיים ‎ ציבוריות. ‎ באמריקה ‎ הלטינית, ‎ תנועות ‎ חברתיות ‎ בלמו‎ 
ואף ‎ ביטלו ‎ הפרטות ‎ שנעשו ‎ בתחום ‎ הספקת ‎ המים ‎ והאנרגיה.‎ 
בבוליביה ‎ ,המאבק ‎ נגד ‎ הפרטת ‎ המים ‎ הביא ‎ לשלטון ‎ את‎ 
הנשיא ‎ אוו ‎ מוראלס, ‎ מהתנועה ‎ למען ‎ הסוציאליזם.‎ 


בינלאומי ‎ /4‎ 


ועידת ‎ המפלגות ‎ הקומוניסטיות ‎ במדינות‎ 
שהרכיבו ‎ בעבר ‎ את ‎ ברית-המועצות‎ 

בתנאיי ‎ המשבר ‎ הכלכלי, ‎ גובר ‎ כוח ‎ המשיכה ‎ של ‎ רעיונות ‎ הצדק ‎ החברתי.‎ 


בתחילת ‎ החודש ‎ נערכה ‎ במוסקבה ‎ הוועידה ‎ ה-34 ‎ של ‎ ברית‎ 
המפלגות ‎ הקומוניסטיות ‎ ברפובליקות ‎ ובאזורים, ‎ שהרכיבו‎ 
בעבר ‎ את ‎ ברית-המועצות. ‎ הוועידה ‎ הקודמת ‎ בהרכב ‎ זה‎ 
נערכה ‎ לפני ‎ חמש ‎ שנים.‎ 

בוועידה ‎ שהתקיימה ‎ לאחרונה ‎ השתתפו ‎ משלחות ‎ של‎ 
מפלגות ‎ קומוניסטיות ‎ של ‎ הפדרציה ‎ הרוסית, ‎ בילורוסיה,‎ 
אוקראינה, ‎ מולדובה, ‎ גרוזיה, ‎ ארמניה, ‎ אזרבידג׳אן, ‎ קזחסטן,‎ 
קירגיזיה, ‎ אוסטיה ‎ הדרומית, ‎ אבחזיה ‎ ופרידנייסטרוב. ‎ כן ‎ היו‎ 
משלחות ‎ של ‎ המפלגות ‎ מהארצות ‎ הבלטיות, ‎ הפועלות‎ 
במחתרת.‎ 

גינאד■ ‎ זיוגאמב, ‎ יו״ר ‎ המועצה ‎ של ‎ ברית ‎ המפלגות‎ 
הקומוניסטיות ‎ ויו״ר ‎ הוועד ‎ המרכזי ‎ של ‎ המפלגה‎ 
הקומוניסטית ‎ של ‎ הפדרציה ‎ הרוסית, ‎ הציג ‎ בפני ‎ המתכנסים‎ 
דין ‎ וחשבון, ‎ שבמרכזו ‎ -  ההשלכות ‎ הקשות ‎ של ‎ התפרקות‎ 
ברית־המועצות ‎ לגבי ‎ חיי ‎ האזרחים. ‎ זיוגאנוב ‎ הדגיש ‎ את‎ 
הצורך ‎ בהגברת ‎ המאבק ‎ למען ‎ הזכויות ‎ והאינטרסים ‎ של‎ 
העובדים, ‎ והצביע ‎ על ‎ הצורך ‎ לבנות ‎ מחדש ‎ את ‎ הברית‎ 
ההיסטורית ‎ של ‎ העמים, ‎ שנקטעה ‎ בשל ‎ הרצון ‎ הרע ‎ של‎ 
"הרפורמאטורים".‎ 

בדו״ח ‎ נסקרו ‎ ההשלכות ‎ הכבדות ‎ של ‎ המשבר ‎ הכלכלי‎ 
העולמי, ‎ שהיכה ‎ ברפובליקות ‎ של ‎ ברה״מ ‎ לשעבר. ‎ הארצות‎ 
הבלטיות, ‎ שצורפו ‎ לאיחוד ‎ האירופי, ‎ נקלעו ‎ למצב ‎ הקשה‎ 
ביותר. ‎ לטביה ‎ הפכה ‎ הארץ ‎ הענייה ‎ ביותר ‎ באיחוד ‎ האירופי,‎ 
כאשר ‎ רבע ‎ מאוכלוסייתה ‎ חי ‎ מתחת ‎ לקו ‎ העוני, ‎ גדל ‎ שיעור‎ 
התמותה ‎ ורבים ‎ מהגרים ‎ ממנה ‎ בחיפוש ‎ אחר ‎ עבודה.‎ 

המצב ‎ הכלכלי ‎ מעורר ‎ אי-שביעות ‎ רצון ‎ בקרב ‎ העמים,‎ 
ויוצר ‎ תנאים ‎ למאבק ‎ נגד ‎ הקפיטליזם ‎ הפראי, ‎ שנכפה ‎ על‎ 
העמים ‎ בשנת ‎ 1991. ‎ בתנאים ‎ אלה ‎ גובר ‎ כוח ‎ המשיכה ‎ של‎ 
רעיונות ‎ הצדק ‎ החברתי, ‎ שמעלות ‎ המפלגות ‎ הקומוניסטיות.‎ 

המפלגות ‎ הקומוניסטיות ‎ בארצות, ‎ שנכללו ‎ בעבר ‎ בתחומי‎ 
ברה״מ, ‎ פועלות ‎ בתנאים ‎ מגוונים. ‎ המפלגה ‎ הקומוניסטית ‎ של‎ 
בילורוסיה ‎ משתפת ‎ פעולה ‎ עם ‎ הנשיא ‎ לוקשנקו ‎ ביישום‎ 
תוכניות ‎ כלכליות ‎ וחברתיות ‎ של ‎ השלטון ‎ העממי. ‎ טטיאנה‎ 
גולובובה, ‎ מזכ״ל ‎ המפלגה, ‎ אמרה ‎ בדיון, ‎ כי ‎ המפלגה‎ 
הקומוניסטית ‎ של ‎ בילורוסיה ‎ הציבה ‎ לעצמה ‎ יעד ‎ של ‎ הכפלת‎ 
מספר ‎ החברים ‎ והקמת ‎ ארגוני ‎ מפלגה ‎ בכל ‎ האזורים.‎ 
המפלגות ‎ הקומוניסטיות ‎ של ‎ רוסיה, ‎ אוקראינה, ‎ מולדובה‎ 
וקירגיזיה ‎ מיוצגות ‎ בפרלמנטים ‎ של ‎ ארצותיהן, ‎ אך ‎ נמצאות‎ 
באופוזיציה ‎ לשלטון.‎ 

המפלגה ‎ הקומוניסטית ‎ של ‎ גרוזיה, ‎ שהתנגדה ‎ להתקפה ‎ של‎ 
צבא ‎ גרוזיה ‎ על ‎ דרום־אוסטיה ‎ ואבחזיה, ‎ הפכה ‎ יעד ‎ לרדיפות‎ 
ולמאסרים ‎ מצד ‎ הממשלה ‎ הגרוזינית ‎ הפרו-אמריקאית.‎ 
פעילותה ‎ של ‎ המפלגה ‎ הקומוניסטית ‎ בגרוזיה ‎ אינה ‎ אסורה‎ 
לפי ‎ החוק, ‎ אך ‎ הממשלה ‎ החרימה ‎ בניינים ‎ שהיו ‎ בבעלותה,‎ 
ובפועל ‎ היא ‎ פועלת ‎ בתנאיי ‎ מחתרת.‎ 


המפלגה ‎ הקומוניסטית ‎ של ‎ קירגיזיה ‎ התמודדה ‎ בבחירות,‎ 
שנערכו ‎ ב-2007, ‎ ולמרות ‎ הזיופים, ‎ השיגה ‎ 8  מנדטים ‎ (מתוך‎ 
90). ‎ באזורים ‎ אחדים ‎ בקירגיזיה, ‎ המפלגה ‎ הקומוניסטית‎ 
יצאה ‎ הראשונה ‎ מבחינת ‎ מיספר ‎ הקולות ‎ שקיבלה.‎ 

המפלגות ‎ הקומוניסטיות ‎ הצעירות ‎ בארצות ‎ הבלטיות, ‎ שם‎ 
שורר ‎ משטר ‎ פאשיסטי-למחצה, ‎ פועלות ‎ במחתרת. ‎ נציגיהן‎ 
ציינו, ‎ כי ‎ בארצות ‎ הבלטיות ‎ גוברת ‎ הפופולאריות ‎ של‎ 
הביקורת ‎ על ‎ הקפיטליזם.‎ 

בסיכום ‎ הוועידה ‎ ניתן ‎ לומר, ‎ כי ‎ קיים ‎ דמיון ‎ רב ‎ בתנאים‎ 
השוררים ‎ בארצות, ‎ שהרכיבו ‎ בעבר ‎ את ‎ ברה״מ. ‎ בכולן ‎ נהרסה‎ 
התשתית ‎ הכלכלית, ‎ והשלטון ‎ הבורגני ‎ משתף ‎ פעולה ‎ עם‎ 
ההון ‎ הזר. ‎ בכל ‎ הארצות ‎ האלה, ‎ לא ‎ רק ‎ מבוגרים, ‎ אלא ‎ גם‎ 
צעירים ‎ מתפכחים ‎ מהלוך ‎ הרוח ‎ הפרו-אמריקאי.‎ 

הוועידה ‎ ננעלה ‎ באישור ‎ הרכבה ‎ של ‎ מועצת ‎ הברית ‎ של‎ 
המפלגות ‎ הקומוניסטיות ‎ במדינות ‎ שהיו ‎ בעבר ‎ חלק ‎ מברה״מ.‎ 
במועצה ‎ ישנה ‎ נציגות ‎ שווה ‎ לכל ‎ אחת ‎ מהמפלגות ‎ שבברית.‎ 

(המקור: ‎ אתר ‎ המפלגה ‎ הקומוניסטית ‎ של ‎ רוסיה)‎ 

רק ‎ 11%  מאוכלוסיית ‎ העולם:‎ 
הקפיטליזם ‎ פועל ‎ כראוי‎ 

רק ‎ 11  אחוזים ‎ מאוכלוסיית ‎ העולם ‎ סבורים, ‎ כי ‎ המערכת‎ 
הקפיטליסטית ‎ פועלת ‎ כראוי ‎ -  כך ‎ עולה ‎ מסקר ‎ גלובלי,‎ 
שערכה ‎ רשות ‎ השידור ‎ הבריטית ‎ (880), ‎ אשר ‎ הקיף ‎ 29  אלף‎ 
בני ‎ אדם ‎ ב-27 ‎ מדינות ‎ ברחבי ‎ העולם. ‎ מנגד, ‎ כרבע ‎ מהנסקרים‎ 
אמרו, ‎ כי ‎ המערכת ‎ הקפיטליסטית ‎ פגומה ‎ מיסודה, ‎ וכי ‎ נדרשת‎ 
מערכת ‎ כלכלית ‎ חלופית.‎ 

המדינות, ‎ שבהן ‎ נרשם ‎ השיעור ‎ הגבוה ‎ ביותר ‎ בקרב‎ 
הנסקרים, ‎ הסבורים ‎ כי ‎ השיטה ‎ הקפיטליסטית ‎ פגומה ‎ מן‎ 
היסוד, ‎ הן: ‎ צרפת ‎ (43%), ‎ מקסיקו ‎ (38%) ‎ וברזיל ‎ (35%).‎ 
בבריטניה, ‎ ארה״ב ‎ וגרמניה ‎ חשבו ‎ כך ‎ פחות ‎ מ-20%.‎ 

רוב ‎ הנסקרים ‎ ב-22 ‎ מתוך ‎ 27  המדינות, ‎ שהשתתפו ‎ בסקר,‎ 
הביעו ‎ תמיכה ‎ במדיניות ‎ ממשלתית, ‎ אשר ‎ תפעל ‎ לחלוקה‎ 
שוויונית ‎ יותר ‎ של ‎ העושר.‎ 


הפגנה ‎ בפאריס ‎ נגד ‎ השר ‎ יעלון‎ 

קבוצות ‎ תמיכה ‎ בפלסטינים ‎ קראו ‎ להפגין ‎ ב- 18.1 1  מול‎ 
מלון ‎ בפאריס, ‎ שם ‎ ינאם ‎ הרמטכ״ל ‎ לשעבר ‎ משה ‎ "בוגי"‎ 
יעלון ‎ (הליכוד), ‎ המכהן ‎ כמשנה ‎ לראש ‎ הממשלה ‎ נתניהו,‎ 
כשר ‎ לעניינים ‎ אסטרטגיים ‎ וכחבר ‎ הקבינט ‎ המדיני-ביטחוני.‎ 

מארגני ‎ ההפגנה ‎ מאשימים ‎ את ‎ יעלון ‎ באחריות ‎ לפשעי‎ 
מלחמה: ‎ לטבח ‎ בכפר ‎ כנא ‎ בלבנון ‎ בשנת ‎ 1996  ולהפצצת‎ 
ביתו ‎ של ‎ סלח ‎ שחאדה ‎ בעזה ‎ ב-2002, ‎ במהלכה ‎ נהרגו ‎ 16 
פלסטינים, ‎ ובהם ‎ 12  נשים ‎ וילדים. ‎ יעלון ‎ אמור ‎ לשאת ‎ דברים‎ 
באירוע ‎ של ‎ "הברית ‎ ישראל-צרפת" ‎ יחד ‎ עם ‎ פוליטיקאים ‎ מן‎ 
הימין ‎ וראשי ‎ השדולה ‎ הפרו-ישראלית ‎ בצרפת.‎ 


זכויות ‎ אזרח/‎ 5 


הזכות ‎ לדיור, ‎ גרסת ‎ אבו ‎ קטיפאן‎ 

מדוע ‎ נקנס ‎ תושב ‎ שכונת ‎ פרדס ‎ שניר ‎ בלוד ‎ בחצי ‎ מיליון ‎ שקל?‎ 


מאת ‎ חיה ‎ נח ‎ ויעקב ‎ מנור‎ 

עבד ‎ אבו ‎ קטיפאן ‎ הוא ‎ בנם ‎ השני ‎ של ‎ וטפה ‎ וחסאן ‎ אבו‎ 
קטיפאן, ‎ אחד ‎ מבין ‎ שמונה ‎ אחים ‎ ואחיות. ‎ הוריו ‎ גורשו‎ 
מבתיהם ‎ באזור ‎ השרון ‎ בעקבות ‎ המלחמה ‎ ב-1948. ‎ בתום‎ 
המלחמה, ‎ לא ‎ נותרו ‎ להוריו, ‎ כמו ‎ לפליטים ‎ רבים ‎ אחרים,‎ 
המכונים ‎ עקורי ‎ פנים, ‎ בתים ‎ לחזור ‎ אליהם ‎ ולא ‎ אדמות ‎ לעבדן,‎ 
משום ‎ שאדמותיהם ‎ הופקעו ‎ בידי ‎ המדינה.‎ 

בשנת ‎ 1950, ‎ בעקבות ‎ הסכמי ‎ רודוס, ‎ קיבלו ‎ חלק‎ 
מהפליטים, ‎ ומשפחת ‎ אבו ‎ קטיפאן ‎ ביניהם, ‎ פיצוי ‎ זעיר ‎ על‎ 
אדמותיהם: ‎ בעלות ‎ על ‎ אדמות ‎ חקלאיות ‎ באזור ‎ העיר ‎ לוד‎ 
הנקרא ‎ "פרדס ‎ שניר". ‎ במשך ‎ השנים, ‎ נקלטו ‎ בשכונה ‎ פליטים‎ 
נוספים ‎ מרחבי ‎ הארץ, ‎ וכעת ‎ השכונה ‎ מונה ‎ כ- ‎ 3,000  נפש.‎ 

אולם ‎ אדמות ‎ "פרדס ‎ שניר" ‎ נשארו ‎ אדמות ‎ חקלאיות, ‎ ולכן‎ 
לא ‎ הוכנו ‎ לשכונה ‎ תוכניות ‎ בנייה, ‎ והיא ‎ לא ‎ חוברה ‎ למערכות‎ 
חשמל ‎ ומים. ‎ גם ‎ בתי ‎ ספר ‎ ומוסדות ‎ ציבור ‎ לא ‎ הוקמו ‎ בה.‎ 
במשך ‎ שנים ‎ ארוכות ‎ התעלמו ‎ השלטונות ‎ ועיריית ‎ לוד‎ 
מהצרכים ‎ של ‎ התושבים ‎ והתייחסו ‎ אליהם ‎ כאל ‎ אנשים‎ 
שקופים. ‎ הגוף ‎ הממשלתי ‎ היחיד, ‎ שהפגין ‎ נוכחות ‎ בשכונה,‎ 
היה ‎ משטרת ‎ ישראל. ‎ את ‎ עבודות ‎ התשתית ‎ שנעשו ‎ בשכונה‎ 
יזמו ‎ ומימנו ‎ התושבים ‎ עצמם.‎ 
אלפי ‎ צווי ‎ הריסה‎ 

מצבן ‎ של ‎ יתר ‎ השכונות ‎ הערביות ‎ בלוד ‎ אינו ‎ שפיר ‎ ממצבה‎ 
של ‎ פרדס ‎ שניר. ‎ כ-3,000 ‎ יחידות ‎ דיור ‎ בעיר, ‎ רובן ‎ ככולן‎ 
במגזר ‎ הערבי, ‎ נבנו ‎ ללא ‎ היתרי ‎ בניה, ‎ ונגד ‎ כ-500 ‎ מהן ‎ תלויים‎ 
ועומדים ‎ צווי ‎ הריסה. ‎ לפי ‎ נתוני ‎ העירייה, ‎ האוכלוסייה‎ 
הערבית ‎ זקוקה ‎ באופן ‎ מיידי ‎ ללא ‎ פחות ‎ מ-1,600 ‎ יחידות‎ 
דיור. ‎ לעומת ‎ המצוקה ‎ במגזר ‎ הערבי, ‎ הוכנו ‎ תוכניות‎ 
לקליטתם ‎ של ‎ 15,000  יהודים־עולים ‎ בעיר, ‎ נוסף ‎ לפרויקט‎ 
הגרעינים ‎ התורניים, ‎ שעבורם ‎ הוכנו ‎ תוכניות ‎ לכ-480 ‎ יחידות‎ 
דיור. ‎ האוכלוסייה ‎ הערבית ‎ בלוד ‎ מודרת ‎ ואיננה ‎ יכולה‎ 
להשתתף ‎ בכל ‎ הפרויקטים ‎ הללו ‎ למגורים, ‎ שנועדו ‎ ליהודים‎ 
בלבד.‎ 

לפני ‎ כעשר ‎ שנים, ‎ עם ‎ התרחבות ‎ משפחתו, ‎ בנה ‎ עבד ‎ אבו‎ 
קטיפאן, ‎ כמו ‎ רבים ‎ אחרים ‎ בשכונה, ‎ בית ‎ על ‎ נחלת ‎ הוריו.‎ 
באין ‎ תוכנית ‎ מתאר ‎ ובאין ‎ אישורי ‎ בניה ‎ כחוק, ‎ הבית ‎ נבנה‎ 
ללא ‎ היתר. ‎ כיום ‎ מתגוררות ‎ בבית ‎ 30  נפשות: ‎ משפחתו ‎ בת‎ 
עשר ‎ הנפשות ‎ של ‎ עבד, ‎ משפחת ‎ בנו ‎ הנשוי, ‎ הוריו ‎ ועוד ‎ שתי‎ 
משפחות ‎ נוספות ‎ נטולות ‎ קרקע.‎ 

בשנת ‎ 1999  הבינה ‎ עיריית ‎ לוד, ‎ שאי-אפשר ‎ יותר ‎ להמשיך‎ 
במצב ‎ האבסורדי ‎ בשכונת ‎ פרדס ‎ שניר, ‎ ולכן ‎ הוחלט ‎ לשנות‎ 
את ‎ יעוד ‎ הקרקע ‎ של ‎ השכונה ‎ מקרקע ‎ חקלאית ‎ לקרקע‎ 
למגורים. ‎ לשם ‎ כך ‎ הוקמה ‎ ועדת ‎ היגוי ‎ בהשתתפות ‎ נציגי‎ 
העירייה, ‎ אנשי ‎ משרד ‎ השיכון ‎ ומשרד ‎ ראש ‎ הממשלה ‎ ונציגים‎ 
של ‎ תושבי ‎ השכונה ‎ ושל ‎ המושב ‎ ניר ‎ צבי ‎ השכן.‎ 

הכנת ‎ התוכנית ‎ הופקדה ‎ בידיו ‎ של ‎ האדריכל ‎ ומתכנן ‎ ערים‎ 
ירון ‎ טוראל, ‎ שלאחר ‎ עבודה ‎ מאומצת ‎ הגיש ‎ תוכנית ‎ בת ‎ שישה‎ 


חלקים ‎ להקמתה ‎ של ‎ שכונה, ‎ שתכלול ‎ כ-2,500 ‎ יחידות ‎ דיור.‎ 
התוכנית ‎ קובעת ‎ כי ‎ יוכשרו ‎ כל ‎ הבתים, ‎ שנבנו ‎ במשך ‎ השנים‎ 
בשכונה. ‎ התוכנית ‎ זכתה ‎ באישורה ‎ של ‎ הוועדה ‎ המקומית‎ 
לתכנון ‎ ובנייה ‎ ועברה ‎ לאישורה ‎ של ‎ הוועדה ‎ המחוזית ‎ של‎ 
מחוז ‎ המרכז. ‎ מזה ‎ כמה ‎ שנים, ‎ התוכנית ‎ מתגלגלת ‎ הלוך ‎ ושוב,‎ 
נידונה ‎ חמש ‎ פעמים ‎ והופקדה ‎ להתנגדויות ‎ של ‎ הציבור.‎ 
למרות ‎ שכל ‎ ההתנגדויות ‎ נדחו, ‎ כולל ‎ ההתנגדות ‎ של ‎ מושב‎ 
ניר ‎ צבי, ‎ שהגיע ‎ להסכמות ‎ עם ‎ נציגות ‎ השכונה, ‎ אישורה‎ 
הסופי ‎ של ‎ התוכנית ‎ עדיין ‎ מתמהמה. ‎ אבל ‎ השכונה ‎ זועקת‎ 
לפתרון ‎ עכשיו.‎ 

העמדה ‎ לדין ‎ ומשמעותה‎ 

למרות ‎ שביתו ‎ של ‎ עבד ‎ אבו ‎ קטיפאן ‎ נמצא ‎ בתחום ‎ התוכנית‎ 
המוצעת ‎ ואינו ‎ חורג ‎ באופן ‎ מהותי ‎ מעקרונותיה, ‎ העירייה‎ 
החליטה ‎ להעמידו ‎ לדין ‎ על ‎ בנייה ‎ בלתי-חוקית. ‎ בית ‎ משפט‎ 
השלום ‎ בחר ‎ להתעלם ‎ מהנסיבות, ‎ מהמצב ‎ הבלתי-אפשרי‎ 
בשכונה, ‎ מהתוכנית ‎ העומדת ‎ בפני ‎ אישור ‎ בעתיד ‎ הקרוב,‎ 
והחליט ‎ להוציא ‎ צו ‎ בדבר ‎ הריסת ‎ ביתו ‎ של ‎ עבד, ‎ וגזר ‎ עליו‎ 
שבעת ‎ חודשי ‎ מאסר ‎ וקנס ‎ כספי ‎ בגובה ‎ של ‎ 750  אלף ‎ (!)‎ 
שקלים. ‎ ערעור ‎ בבית ‎ המשפט ‎ המחוזי ‎ הביא ‎ להפחתה ‎ בגובה‎ 
הקנס ‎ והעמידו ‎ על ‎ 500  אלף ‎ שקלים. ‎ בית ‎ המשפט ‎ העליון ‎ לא‎ 
מצא ‎ לנחוץ ‎ לשנות ‎ את ‎ פסק ‎ הדין ‎ של ‎ בית ‎ המשפט ‎ המחוזי.‎ 
בעיניו, ‎ קנס ‎ של ‎ חצי ‎ מיליון ‎ שקל ‎ נראה ‎ הוגן.‎ 

כמוצא ‎ אחרון, ‎ פנתה ‎ עורכת ‎ הדין ‎ יפעת ‎ וינקלר, ‎ המייצגת‎ 
את ‎ עבד ‎ אבו ‎ קטיפאן, ‎ בבקשת ‎ חנינה ‎ לנשיא ‎ המדינה. ‎ הפנייה‎ 
נעשתה ‎ ב-8 ‎ באוקטובר ‎ 2009  וטרם ‎ נענתה. ‎ בינתיים ‎ נדחה‎ 
ביצוע ‎ גזר ‎ הדין ‎ ל- 1 1  בדצמבר ‎ השנה.‎ 

עבד, ‎ בן ‎ 49, ‎ שפרנסת ‎ המשפחה ‎ המורחבת ‎ מוטלת ‎ עליו,‎ 
עוסק ‎ בקבלנות ‎ בניין. ‎ אם ‎ ההרשעה ‎ שלו ‎ תישאר ‎ בתוקפה,‎ 
הוא ‎ יוגדר ‎ עבריין, ‎ ולכן ‎ תישלל ‎ ממנו ‎ הזכות ‎ להיות ‎ רשום‎ 
בפנקס ‎ הקבלנים ‎ במשך ‎ שבע ‎ שנים. ‎ כך ‎ תקפח ‎ ההרשעה ‎ בגין‎ 
הבנייה ‎ את ‎ פרנסתו ‎ באופן ‎ ישיר.‎ 

מצבו ‎ של ‎ עבד ‎ אבו ‎ קטיפאן ‎ מדגים ‎ את ‎ מצבם ‎ של ‎ רוב‎ 
התושבים ‎ הערביים ‎ בערים ‎ המעורבות: ‎ אפליה ‎ בוטה ‎ בחלוקת‎ 
המשאבים, ‎ מחסור ‎ בתעסוקה, ‎ מערכת ‎ חינוך ‎ לוקה ‎ בחסר,‎ 
דחיקת ‎ רגליה ‎ של ‎ האוכלוסייה ‎ הערבית ‎ ממקום ‎ מגוריה,‎ 
הפשרת ‎ קרקעות ‎ לטובת ‎ אינטרסים ‎ נדלניים ‎ ואכלוס ‎ יהודים‎ 
במקומה ‎ של ‎ האוכלוסייה ‎ הערבית.‎ 

בעוד ‎ עבד ‎ אבו ‎ קטיפאן ‎ קורא ‎ לצדק ‎ שיופיע, ‎ הקהילות‎ 
הערביות ‎ בערים ‎ המעורבות ‎ תובעות ‎ שוויון ‎ בזכויות ‎ בינן ‎ לבין‎ 
היהודים ‎ המתגוררים ‎ בהן.‎ 

המצב ‎ בערים ‎ המעורבות ‎ חמור ‎ ועלול ‎ להצית ‎ את ‎ הגפרור‎ 
שידליק ‎ את ‎ חבית ‎ אבק ‎ השריפה ‎ עליהן ‎ הן ‎ יושבות. ‎ רשויות‎ 
המדינה ‎ נקראות ‎ להתעשת ‎ ולפעול ‎ בהתאם ‎ לעקרונות ‎ השוויון‎ 
והדמוקרטיה ‎ בטרם ‎ פורענות.‎ 

(פורסם ‎ לראשונה ‎ באתר ‎ "העוקץ")‎ 


שביתת ‎ הקלדניות ‎ למען ‎ קביעות‎ 


קלרניות ‎ בתי ‎ המשפט, ‎ בגיבוי ‎ ההסתדרות ‎ הכללית, ‎ פתחו‎ 
ב-‎ 12. 11  בשביתה ‎ כללית, ‎ לאחר ‎ שנכשלו ‎ שיחות ‎ התיווך ‎ בינן‎ 
לבין ‎ משרד ‎ האוצר ‎ על ‎ דרישותיהן ‎ לשיפור ‎ תנאי ‎ שכרן.‎ 
בשבועות ‎ האחרונים ‎ נקטו ‎ הקלדניות ‎ בעיצומים, ‎ שכללו‎ 
הפסקות ‎ עבודה ‎ יזומות ‎ במהלך ‎ יום ‎ העבודה.‎ 

הקלדניות ‎ מוחות ‎ על ‎ המתווה ‎ שהציע ‎ האוצר, ‎ שכלל‎ 
שיפורים ‎ מסוימים ‎ בתנאי ‎ עבודתן, ‎ אך ‎ היה ‎ כרוך ‎ בוויתור‎ 
שלהן ‎ על ‎ תוספת ‎ הוותק ‎ המגיעה ‎ להן ‎ ועל ‎ תוספות ‎ אחרות.‎ 

הקלדניות, ‎ ששכרן ‎ נמוך ‎ למדי, ‎ מנהלות ‎ זה ‎ זמן ‎ רב ‎ מאבק‎ 
בדרישה ‎ לשיפור ‎ תנאי ‎ עבודתן. ‎ בין ‎ השאר, ‎ דורשות ‎ הקלדניות‎ 
קביעות, ‎ כמקובל ‎ בשירות ‎ הציבורי, ‎ והעלאת ‎ שכר. ‎ המו״מ ‎ בין‎ 
הקלדניות ‎ לאוצר ‎ נמשך ‎ כבר ‎ שנתיים, ‎ והצדדים ‎ היו ‎ קרובים‎ 
להסכם.‎ 

לפני ‎ חודשיים ‎ פתחו ‎ הקלדניות ‎ בשביתה ‎ במחאה ‎ על ‎ אי־‎ 
כיבוד ‎ ההבנות, ‎ שגובשו ‎ עם ‎ האוצר ‎ ונציבות ‎ שירות ‎ המדינה.‎ 
לאחר ‎ יממה ‎ של ‎ שביתה, ‎ הסכימו ‎ לחזור ‎ לעבודה ‎ ללא ‎ הסכם,‎ 
לאחר ‎ שסוכם ‎ עם ‎ הנציבות, ‎ כי ‎ יושג ‎ הסכם ‎ עד ‎ סוף ‎ אוקטובר.‎ 

עשרות ‎ קלדניות, ‎ המועסקות ‎ בבתי ‎ המשפט ‎ בחיפה, ‎ הפגינו‎ 
ב- 12.1 1  מול ‎ קריית ‎ הממשלה ‎ במחאה ‎ על ‎ תנאיי ‎ העסקן‎ 
המחפירים. ‎ ההפגנה ‎ נערכה ‎ ביוזמת ‎ ההסתדרות ‎ בחיפה.‎ 

סטודנטים ‎ ומרצים ‎ הפגינו ‎ מול ‎ האוצר‎ 

סטודנטים ‎ ומרצים ‎ מהאוניברסיטה ‎ העברית ‎ בירושלים‎ 
הפגינו ‎ ב- 1 1.1 1  מול ‎ משרד ‎ האוצר ‎ במחאה ‎ על ‎ אי-העברת‎ 
תקציבים ‎ למערכת ‎ ההשכלה ‎ הגבוהה. ‎ המפגינים ‎ קראו‎ 
לממשלת ‎ ישראל ‎ לשבת ‎ איתם ‎ ולעבוד ‎ בשיתוף ‎ פעולה,‎ 
למציאת ‎ פתרון ‎ כולל ‎ ומקיף ‎ למשבר ‎ באוניברסיטאות.‎ 

"באוצר ‎ מבקשים ‎ אזרחים ‎ טיפשים" ‎ ו-״יובל, ‎ יובל‎ 
פילוסוף, ‎ לקיצוץ ‎ תשים ‎ כבר ‎ סוף״ ‎ -  נכתב ‎ בכרזות ‎ שהניפו‎ 
המפגינים. ‎ בהמשך ‎ נערך ‎ בכיכר ‎ דיון ‎ פתוח ‎ בהנחייתו ‎ של‎ 
פרופ׳ ‎ ירון ‎ אזרחי. ‎ אזרחי ‎ הדגיש ‎ בדבריו, ‎ שהאוצר ‎ חותר‎ 
להפוך ‎ את ‎ האוניברסיטאות ‎ בארץ ‎ למוסדות ‎ עסקיים ‎ למטרות‎ 
רווח, ‎ שכן ‎ ההשכלה ‎ הגבוהה ‎ מהווה ‎ איום ‎ על ‎ שלטון ‎ נבער.‎ 

קרן, ‎ אבל ‎ אחרת, ‎ מופרטת‎ 

לאחר ‎ שורה ‎ של ‎ עיכובים ‎ בהקמת ‎ "הקרן ‎ לסיוע ‎ למפעלים‎ 
במצוקה", ‎ צפוי ‎ ביטול ‎ המתווה ‎ המקורי ‎ שלה. ‎ כתוצאה ‎ מכך,‎ 
השכירים ‎ במגזר ‎ הפרטי ‎ לא ‎ ייאלצו ‎ לוותר ‎ על ‎ רבע ‎ יום ‎ חופש‎ 
כפי ‎ שהתבקשו ‎ תחילה, ‎ וגם ‎ המעבידים ‎ יהיו ‎ פטורים ‎ מתשלום‎ 
רבע ‎ נוסף. ‎ יום ‎ חופשה ‎ של ‎ שכיר ‎ מסתכם ‎ ב-400 ‎ שקל‎ 
בממוצע.‎ 

"קרן ‎ הסיוע ‎ לעסקים ‎ במצוקה" ‎ נולדה ‎ במסגרת ‎ "עסקת‎ 
החבילה" ‎ שרקחו ‎ ההסתדרות ‎ והמעסיקים ‎ עם ‎ הממשלה ‎ לפני‎ 
יותר ‎ מחצי ‎ שנה. ‎ לפי ‎ המתווה ‎ המסתמן ‎ כרגע, ‎ תוקם ‎ קרן‎ 
מצומצמת ‎ יותר ‎ רק ‎ על ‎ חשבון ‎ דמי ‎ ההבראה ‎ שנגבו ‎ כבר‎ 
מעובדי ‎ המגזר ‎ הציבורי. ‎ הקרן ‎ המצומצמת ‎ (חצי ‎ מיליארד‎ 
שקלים) ‎ תהיה ‎ במתכונת ‎ הקיימת ‎ של ‎ קרנות ‎ סיוע ‎ לעסקים‎ 
(לבעלי ‎ הון) ‎ ותופעל ‎ בידי ‎ חברה ‎ חיצונית ‎ פרטית.‎ 


בקרוב ‎ רחוב ‎ ביפו ‎ ע״ש ‎ אמיל ‎ חביבי‎ 

״המחאה ‎ נשאה ‎ פרי״ ‎ -  אמר ‎ חבר ‎ מועצת ‎ העיר ‎ ת״א-יפו‎ 
מטעם ‎ "עיר ‎ לכולנו" ‎ ומזכיר ‎ חד״ש ‎ בתל-אביב, ‎ יואב‎ 
גולדרינג, ‎ בעקבות ‎ החלטת ‎ העירייה ‎ לקרוא ‎ רחובות ‎ ביפו ‎ על‎ 
שמם ‎ של ‎ אישים ‎ ערביים, ‎ ובהם ‎ -  הסופר ‎ והמנהיג‎ 
הקומוניסטי ‎ אמיל ‎ חביבי.‎ 

ב-‎ 7.11  נערכה ‎ הפגנה ‎ של ‎ תושבי ‎ יפו ‎ נגד ‎ כוונת ‎ העירייה‎ 
לחנוך ‎ רחוב ‎ ביפו ‎ על ‎ שם ‎ מקימי ‎ תל ‎ אביב, ‎ תוך ‎ התעלמות‎ 
מדרישתם ‎ הצודקת ‎ לקרוא ‎ רחובות ‎ ביפו ‎ על ‎ שמם ‎ של ‎ אישים‎ 
ערבים. ‎ בעקבות ‎ ההפגנה, ‎ אישרה ‎ עיריית ‎ ת״א-יפו ‎ תקציב ‎ של‎ 
50  אלף ‎ שקלים ‎ למימון ‎ הטקסים ‎ של ‎ חנוכת ‎ רחובות ‎ על ‎ שמם‎ 
של ‎ אישים ‎ ערבים ‎ נודעים‎ :  חליל ‎ ג׳ובראן, ‎ אמיל ‎ חביבי, ‎ איבן‎ 
חלדון, ‎ נג׳יב ‎ מחפוז, ‎ עדיל ‎ עאזר, ‎ והארון ‎ אל ‎ ראשיד.‎ 

הרצאה: ‎ ממחסומים ‎ לטרמינל■□‎ 

במסגרת ‎ המפגשים ‎ על ‎ הפוליטיקה ‎ של ‎ הכיבוש ‎ בחסות‎ 
פעילות ‎ "מחסום־וואצ"/ ‎ תרצה ‎ הדוקטורנטית ‎ דניאלה‎ 
מנסבך ‎ על ‎ הנושא: ‎ ״הנורמליזציה ‎ של ‎ האלימות ‎ - 
ממחסומים ‎ לטרמינלים״. ‎ ההרצאה ‎ תתקיים ‎ ביום ‎ שלישי, ‎ 24 
בנובמבר, ‎ בשעה ‎ 20.00, ‎ במועדון ‎ הגדה ‎ השמאלית, ‎ רה׳ ‎ אחד‎ 
העם ‎ 70, ‎ תל-אביב.‎ 

חוג ‎ אחווה ‎ -  חיפה‎ 

במוצ״ש, ‎ 21  בנובמבר, ‎ בשעה ‎ 19.00 
באולם ‎ תיאטרון ‎ "אל ‎ מידאך‎ 
בשיתוף ‎ מכון ‎ אמיל ‎ תומא‎ 

השקת ‎ ספרו ‎ של ‎ בנימין ‎ גונן‎ 

"חיים ‎ אדומים"‎ 

וההצגה ‎ "מפעל ‎ המוות"‎ 

של ‎ מרכז ‎ התיאטרון ‎ לצדק ‎ חברתי ‎ בגליל‎ 


ביום ‎ ה׳, ‎ 26  בנובמבר, ‎ בשעה ‎ 19.30 
באולם ‎ אחווה, ‎ שד׳ ‎ בן ‎ גוריון ‎ 39 

בין ‎ כיבוש ‎ לקפיטליזם‎ 

דיון ‎ עם ‎ ד״ר ‎ דלית ‎ באום, ‎ רכזת ‎ הפרויקט‎ 
"מי ‎ מרוויח ‎ מהכיבוש" ‎ של ‎ קואליציית ‎ נשים ‎ לשלום‎ 

בית ‎ הספר ‎ למרקסיזם‎ 
במכללת ‎ הגדה ‎ השמאלית‎ 

אחד ‎ העם ‎ 70, ‎ תל-אביב‎ 

קבוצת ‎ לימוד ‎ עצמי ‎ של ‎ "הקפיטל"‎ 

תערוך ‎ 10  מפגשים ‎ בימי ‎ ב' ‎ בשעה ‎ 19.30.‎ 
המפגש ‎ הראשון: ‎ 30  בנובמבר‎ 
הרשמה: ‎ 9-11־ 393013. 01 ר1@1313ו1>11ודו‎ 

